OzLabs/hebrew-wiki-articles huggingface dataset:
מילנסה

180px
מילָנֵסַה הוא גרסה דרום אמריקאית לשניצל הווינאי או מאכל בשרי המקובל במילאנו. המאכל הגיע לאזור במהלך ההגירה הגדולה מאיטליה לאמריקה הלטינית ובעיקר לארגנטינה מהמחצית השנייה של המאה ה-19 ועד הפסקת ההגירה החופשית אחרי המהפכה הצבאית בארגנטינה בספטמבר 1930. שמו של המאכל מרמז על מקורו של מאכל דומה שמקורו בעיר מילאנו. מילנסה טיפוסית מבוססת על פרוסת בשר שטוחה הנטבלת בביצה טרופה ובפירורי לחם או קמח, מתובלת על פי טעם ומטוגנת בשמן לא עמוק. לעיתים המילנסה תהיה אפויה בתנור מטעמים בריאותיים. בדרך כלל הבשר הוא בשר בקר, אך מקובל להכין את המאכל גם מפרוסות של עוף, דג וחזיר.

מילנסה א לה נפוליטנה או סופר מילנסה היא מילנסה מכוסה ברוטב עגבניות, מוצרלה ושינקן.

המילנסה לרוב תוגש חמה בליווי צ'יפס או פירה, או קרה ככריך בליווי סלט ירקות.

בארגנטינה ובאורוגוואי מקובל להגיש את המנה גם עם ביצת עין מלמעלה.

==ראו גם==
* המטבח הארגנטינאי
* המטבח האוסטרי
* המטבח הברזילאי
* המטבח האיטלקי
* המטבח המקסיקני
* המטבח הוונצואלי
* שניצל

==קישורים חיצוניים==

קטגוריה:המטבח הארגנטינאי
קטגוריה:המטבח הבוליביאני
קטגוריה:המטבח הברזילאי
קטגוריה:המטבח הצ'יליאני
קטגוריה:המטבח המקסיקני
קטגוריה:המטבח הפרואני
קטגוריה:המטבח האורוגוואי
קטגוריה:המטבח הוונצואלי
קטגוריה:מאכלים לאומיים
הארגון לאנרגיה אטומית של איראן

הארגון לאנרגיה אטומית של איראן (בפרסית: سازمان انرژی اتمی ایران; באנגלית: The Atomic Energy Organization of Iran; בראשי תיבות: AEOI) הוא הגוף הרשמי באיראן המופקד על ניהול תוכנית הגרעין האיראנית הצבאית והאזרחית כאחד. 

על אף שבניהול תוכנית הגרעין האיראנית מעורבים גם משמרות המהפכה, מטה הארגון הוא במחוז עמיר עבד בצפון טהראן הבירה.

==ראשי הארגון==
 
*אכבר אעתמאד (1974–1978)
*רזא עמר אלאחי (1980–1997)
*גולאם רזא אגאזאדה (1997–2009)
*עלי אכבר סאלחי (2009–2011)
*מוחמד אחמדיאן (ינואר-פברואר 2011)
*פריידון עבאסי-דוואני (2011–2013)
* עלי אכבר סאלחי (2013–2021)
* מוחמד אסלאמי (2021–ואילך)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:תוכנית הגרעין האיראנית
קטגוריה:טכנולוגיה גרעינית
גולאם רזא אגאזאדה

גולאם רזא אגאזאדה (בפרסית: غلامرضا آقازاده; תעתיק - ע'לאם-רצ'א אקא-זאדה, יליד העיר חוי באיראן, 15 במרץ 1949) הוא מדינאי איראני. הוא כיהן כסגן נשיא איראן לענייני אנרגיה אטומית ולשעבר ראש הארגון לאנרגיה אטומית של איראן עד 2009, כשהוחלף על ידי עלי אכבר סאלחי. בנוסף, היה שר הנפט במשך תקופה ארוכה, מ-1985 עד 1997, כשאז מונה לראש הארגון לאנרגיה אטומית, במקומו של רזא עמר אלאחי (Reza Amr Ellahi).

הוא בעל תואר בחשבונאות והנדסת מחשבים מאוניברסיטת טהראן, הוא למד במשך כמה שנים בארצות הברית ושב למולדתו ב-1978, עם פרוץ המהפכה נגד השאה. הוא מונה על ידי מיר חוסיין מוסאווי ידידו למנהל העיתון "ג'ומהורי אסלאמי". ב-1980 מיר חוסיין מוסאווי היה לשר החוץ והוא מינה אותו לסגנו לענייני כלכלה ומימון. שנתיים לאחר מכן מיר חוסיין מוסאווי היה לראש ממשלת איראן, ואגאזאדה מונה למנכ"ל משרד ראש הממשלה. כעבור זמן היה לסגן ראש הממשלה והיה ממונה על יחסי הנפט של איראן מול מדינות וחברות זרות, לפני הטלת האמברגו על סחר עם איראן בשנות ה-80. כישרונו לחזק את קשרי הנפט עם מדינות שכנות הביא לו תפקיד פוליטי והוא היה לשר הנפט באוקטובר 1985.

כיום הוא חבר פעיל במועצה האיראנית לאבטחת אינטרס המשטר.

קטגוריה:פוליטיקאים איראנים
קטגוריה:שרי הנפט של איראן
קטגוריה:אנשי תוכנית הגרעין האיראנית
קטגוריה:איראנים שנולדו ב-1949
ג'יימס באדג' דייל

ג'יימס באדג' דייל (באנגלית: James Badge Dale; נולד ב-1 במאי 1978) הוא שחקן אמריקאי. התפרסם בזכות הופעותיו בסדרות הטלוויזיה המצליחות "24" בתור צ'ייס אדמונדס ו"הפסיפיק" בתור הטוראי רוברט לאקי. הופיע בסרטים "השתולים" ו"בעל זבוב".

== ביוגרפיה ==
דייל נולד בניו יורק לשחקן גרובר דייל ולשחקנית אניטה מוריס.
בגיל 10 נבחן לתפקיד הילד סיימון בדרמת ההתבגרות המבוססת על הרומן "בעל זבוב", לצורך הצילומים נאלץ דייל לנטוש את לימודיו ואת אזור מגוריו ולנסוע לג'מייקה למשך חמישה חודשים.
לבסוף דייל קיבל את התפקיד והסרט יצא לאקרנים יצא ב-1990.
למד ב"מכללת מנהטנוויל" ושיחק בתור שוער בקבוצת ההוקי המקומית עד שקרע שריר ברגלו.
במהלך תקופת ההחלמה מהפציעה חזרה לדייל התשוקה לתחום המשחק, לאחר שלמד במגמת הדרמה במכללה המשיך לפתח את יכולותיו במוסדות משחק מקצועיים בניו יורק.

התפרסם לראשונה מאז תפקידו הראשון בעונה השלישית של סדרת המתח הפופולרית " 24" בתור סוכן היחידה ללוחמה בטרור צ'ייס אדמונדס, שותפו של ג'ק באואר (קיפר סאת'רלנד) והחבר הסודי של בתו קים (אלישה קאת'ברט).
ב-2006 שיחק במותחן הפשע של מרטין סקורסזה "השתולים" בתור באריגן חברו של קולין סאליבן (מאט דיימון) להכשרה במשטרת בוסטון, בסצנה המפורסמת ביותר מתוך הסרט "סצנת המעלית" יורה באריגן למוות בבלש הסמוי בילי קוסטיגן (לאונרדו דיקפריו) ובשוטר בראון (אנתוני אנדרסון) ולאחר מכן נורה למוות בעצמו על ידי סאליבן.
ב-2010 התפרסם בדמותו הראשית של הטוראי רוברט לאקי בסדרת המלחמה של סטיבן ספילברג וטום הנקס "הפסיפיק".
באותה השנה קיבל דייל את התפקיד הראשי של איש המודיעין המבריק ויל טראברס בסדרת המתח הפסיכולוגית "רוביקון", ושיחק בסרטו הביוגרפי של רוברט רדפורד "הקנוניה". 

בשנת 2017 שיחק בדרמה הביוגרפית של ג'וזף קוסינסקי "רק האמיצים" לצד מיילס טלר. 

בשנת 2018 שיחק במותחן הפשע "עצים קטנים", לצד טסה תומפסון, ובמותחן "בחשכת הליל". 

ב-2019 שיחק לצד פרנק גרילו בסרט "לתוך האפר", ושיחק בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שה-FBI עוצרים את בעליהן.

בשנת 2021 שיחק בסרט הקומדיה השחורה "חוויה מתקנת". 

==קישורים חיצוניים==

 
* 

קטגוריה:ניו יורק: אישים
קטגוריה:בוגרי מכללת מנהטנוויל
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1978
Lotus (אלבום של סנטנה)

Lotus הוא אלבום הופעה מאת להקת סנטנה. באלבום המקורי היו שני תקליטורים. בשנת 2006 פורסמה ביפן גרסה חדשה ובה דיסק נוסף.

== חברי הלהקה באלבום ==
*קרלוס סנטנה - גיטרה ושירה
*מייקל שריב - תופים
*טום קוסטר - קלידים
*ריצ'רד קרמודה - קלידים
*דאג ראוש - גיטרה בס
*חוזה "צ'פיטו" אריאס - כלי הקשה

== רשימת השירים ==

== קישורים חיצוניים ==

* [http://www.amazon.com/Lotus-Mlps-Santana/dp/B000EWBC42/ref=sr_1_3?ie=UTF8&qid=1295591903&sr=1-3 Lotus] באתר Amazon 

קטגוריה:אלבומי סנטנה
קטגוריה:אלבומי הופעה באנגלית
קטגוריה:אלבומי חברת קולומביה רקורדס
כף ורדה במשחקים האולימפיים

כף ורדה משתתפת במשחקים האולימפיים מאז אולימפיאדת אטלנטה (1996). היא מעולם לא השתתפה באולימפיאדת חורף. בכל המשחקים בהם השתתפה התחרו מטעמה ספורטאים בענף האתלטיקה, ולעיתים גם באיגרוף, ג'ודו, התעמלות אמנותית וטאקוונדו.

כף ורדה זכתה לראשונה במדליה באולימפיאדת פריז (2024) באגרוף.

==ראו גם==
* כף ורדה במשחקים הפאראלימפיים 
* כף ורדה במשחקים האולימפיים לנוער

==קישורים חיצוניים==

קטגוריה:כף ורדה: ספורט
קטגוריה:מדינות במשחקים האולימפיים
גינאה במשחקים האולימפיים

גינאה השתתפה לראשונה במשחקים האולימפיים באולימפיאדת מקסיקו סיטי (1968). היא נעדרה משתי האולימפיאדות הבאות, ומאז אולימפיאדת מוסקבה (1980) היא משתתפת במשחקים ברציפות. גינאה מעולם לא השתתפה באולימפיאדת חורף.

לאורך השנים היו הישגיהם של הספורטאים הגינאים נמוכים, ועד כה, איש מהם לא זכה במדליה אולימפית.

==ראו גם==
* גינאה במשחקים הפאראלימפיים
* גינאה במשחקים האולימפיים לנוער

==קישורים חיצוניים==

קטגוריה:גינאה: ספורט
קטגוריה:מדינות במשחקים האולימפיים
עזרא קניג

עזרא מייקל קניג (באנגלית: Ezra Michael Koenig; נולד ב-8 באפריל 1984) הוא זמר-יוצר וגיטריסט יהודי אמריקאי. הוא הסולן, המלחין העיקרי והגיטריסט בלהקת האינדי רוק הניו יורקית ומפייר ויקנד.

==ביוגרפיה==
===ראשית חייו===
קניג נולד בניו ג'רזי למשפחה יהודית ממוצא הונגרי ורומני. אימו היא פסיכותרפיסטית ואביו הוא תפאורן בהפקות טלוויזיה וקולנוע. בגיל 11 החל קניג לכתוב שירים. קניג למד באוניברסיטת קולומביה, שם התמחה בלימודי ספרות אנגלית.

===לפני הקמת "ומפייר ויקנד"===
קודם להקמת ומפייר ויקנד, ייסד קניג להקת ראפ בשם "L’Homme Run", ניגן בסקסופון בסיבוב הופעות באירופה של להקת האינדי רוק "דירטי פרוג'קטורס", עבד כמתמחה בלהקת האינדי רוק "דה ווקמן", ולימד אנגלית תלמידי כיתה ח' בחטיבת ביניים בברוקלין עד לשנת 2007.

==="ומפייר ויקנד"===

את חברי ומפייר הכיר בעת לימודיו באוניברסיטת קולומביה, ובשנת הלימודים האחרונה ההרכב נוצר. את שם ההרכב, "ומפייר ויקנד", לקחו משמו של סרט חובבני שעשה עזרא עם חבריו בחופשת הקיץ. בסרט זה משחק עזרא דמות בשם ווֹלקוֹט, הצריכה ללכת לקייפ קוד כדי להזהיר את ראש העיר מפני בוא הערפדים. 'וולקוט' ו-'קייפ קוד' מופיעים בשמות שירים מאלבום הבכורה של הלהקה.

לאחר סיום הלימודים הפיקה הלהקה בעצמה את אלבום הבכורה שלה שנקרא בשמה, "Vampire Weekend", תוך שהם עובדים במשרה מלאה. עם יציאת האלבום, בינואר 2008, ניתנה ללהקה האפשרות להתמקד ביצירת המוזיקה המשותפת.

ב-2010 הוציאו את אלבומם השני "Contra", האלבום הגיע למקום הראשון במצעד האלבומים של הבילבורד - הבילבורד 200, במצעד האלבומים הבריטי ובמצעדי אלבומים נוספים ברחבי העולם.

ב-2013 הוציאה את אלבומם השלישי "Modern Vampires of the City". גם אלבום הזה הגיע למקום הראשון במצעד האלבומים של בילבורד, מה שהפך את ומפייר ויקנד ללהקת האינדי רוק הראשונה שזכתה בהישג זה פעמיים ברציפות. ב-2014 זכה האלבום בפרס הגראמי לאלבום המוזיקה האלטרנטיבית. בינואר 2016, בתום סיבוב ההופעות לכבוד יציאת האלבום, הכריז רוסטאם שהוא עזב את הלהקה, אך ימשיך לשתף פעולה עם קניג בהמשך.

ב-2019 הוציאה הלהקה את אלבומם הרביעי "Father of the Bride", הראשון מאז עזיבתו של רוסטאם. גם הוא הגיע למקום הראשון במצעד האלבומים של בילבורד. האלבום היה מועמד לשלושה פרסי גראמי, וזכה בקטגוריית אלבום המוזיקה האלטרנטיבית.

===פרויקטים נוספים===
מאז 2015, קניג הוא המנחה של תוכנית הרדיו "Time Crisis" בתחנת "אפל מיוזיק 1", ומ-2017 הוא מנחה את התכנית עם הצייר ואישיות הרדיו האמריקאי ג'ייק לונגסתרת'.

קניג משתתף בשירה בשיר "Carby" מהאלבום LP של להקת דיסקברי, בה חבר גם קלידן ומפייר ויקנד רוסטאם באטמנגליג'.

קניג גם משתתף באלבום "Warm Heart of Africa" של ה"The Very Best", ב-"Pyromiltia" של תאופילוס לונדון ו- של כרומאו. קניג גם שר קטע קצר בשיר Barbra Streisand של דאק סוס. קניג גם מופיע בקליפ של השיר.

==קישורים חיצוניים==

* 

* 

==הערות שוליים==

קטגוריה:ניו יורק: אישים
קטגוריה:זמרים-יוצרים אמריקאים
קטגוריה:גיטריסטים אמריקאים
קטגוריה:מוזיקאים יהודים
קטגוריה:מוזיקאים יהודים אמריקאים
קטגוריה:זמרים יהודים אמריקאים
קטגוריה:גיטריסטים יהודים
קטגוריה:זמרי רוק יהודים
קטגוריה:מפיקים מוזיקליים יהודים אמריקאים
קטגוריה:מפיקים מוזיקליים יהודים
קטגוריה:אמריקאים שנולדו ב-1984
Sacred Fire: Live in South America

Sacred Fire: Live in South America הוא אלבום הופעה מאת להקת סנטנה. האלבום לא זכה להצלחה מסחרית, ודורג במקום ה-181 במצעד הבילבורד 200, המקום הנמוך ביותר אליו הגיע אלבום של הלהקה מעולם.

== חברי הלהקה באלבום ==
*קרלוס סנטנה - גיטרות, כלי הקשה, ושירה
*חורחה סנטנה - גיטרה, כלי הקשה, ושירה
*צ'סטר תומפסון - אורגן, קלידים, ושירה
*אלכס ליגרטווד - כלי הקשה ושירה
*קארל פראזו - תופי קונגה, טימבלס, ושירה
*ראול ראקוו - תופי קונגה, כלי הקשה, ושירה
*מיירון דאב - גיטרה בס ושירה
*וואלפרדו רייס - תופים

== רשימת השירים ==

== קישורים חיצוניים ==

* [http://www.allmusic.com/album/r190270 Sacred Fire: Live in South America] באתר Allmusic

== הערות שוליים ==

קטגוריה:אלבומי סנטנה
קטגוריה:אלבומי הופעה באנגלית
קטגוריה:אלבומי חברת פולידור רקורדס
נגבה (אונייה)

האונייה "נגבה"
"נגבה" הייתה אוניית הנוסעים השנייה שנרכשה על ידי חברת הספנות הישראלית צים, ומשימתה העיקרית הייתה הבאתם ארצה של מאות עולים ופליטים, בשנותיה הראשונות של המדינה. 

נגבה נבנתה בשנת 1915 על ידי מספנות "רויאל סְכֶלְדֶה" (Royal Schelde) בהולנד. האונייה עברה בחייה תהפוכות שונות. בתחילה היה שמה "אקוודור" (Equador) והיא הייתה בבעלותה של חברת הספנות האמריקנית "פסיפיק מייל סטימשיפּ" (Pacific Mail Steamship Co). לאחר שנה, כשזאת פשטה את הרגל, נמכרה האונייה לחברת "גרייס ליין" (Grace Line (W. R. Grace & Co.) ושמה הוסב ל"סנטה אוליביה" (Santa Olivia). לאחר מכן שימשה כאוניית אספקה באלסקה עבור חברה בתעשיית השימורים בסקרמנטו קליפורניה תחת השם "דייוויד וו. ברנץ" (David W. Branch). לקראת סיום מלחמת העולם השנייה שירתה בצי המילואים של ארצות הברית ונשאה את השם לוקסור" (Luxor).
"
בסוף שנת 1948, בעיצומם של הקרבות בנגב, נרכשה האונייה על ידי חברת צים, ועל שום כך קיבלה את השם "נגבה". "נגבה" הפליגה ארצה מהולנד בפיקודו של רב-החובל רוברט סטיבנסון מילר. בהפלגת בכורה זו הגיעו על סיפון האונייה כ-500 ילדים ניצולי השואה מרומניה, הונגריה, צ'כוסלובקיה וגרמניה.
יהודים על סיפון האונייה "נגבה", אמסטרדם, הולנד

ביוני 1951, פרצה שביתה באונייה, בעת שעגנה במשך שבועיים על מבדוק במרסיי לצורך תיקונים, עקב דרישת ימאי האונייה שלא נענתה לתוספת של 600 ל"י במטבע חוץ למימון הוצאות בשהותם במרסיי. שביתה זו הפכה לאירוע המכונן של שביתת הימאים המפורסמת, הגדולה והממושכת.

במשך 8 שנים, עד מכירתה לגריטה בסוף 1956, הפליגה האונייה בקו בין חיפה לנמלים באיטליה, קפריסין ומרסיי, כשהיא עוסקת בהבאת עולים מאירופה, צפון אפריקה ומצרים.

== אנשים מפורסמים שעלו ארצה באונייה "נגבה" ==
* הזמר והמוזיקאי שלמה בר
* הרב דוב ליאור
* הכדורסלן והמאמן יוסף אבו ראשיד (אבראשי פפו)
* הכדורסלן והמאמן אברהם חמו
* פרופסור יעקב בן טולילה
* הכדורגלן והמאמן שלמה פלץ
* הרב כמוס נחאיסי
* אליעזר בן שיטרית
* ריקלה גלזר
* ראש עיריית דימונה גבי סבג
* האדריכל ויטוריו קורינלדי

==לקריאה נוספת==
* רב חובל הלל ירקוני. 75 שנות ספנות עברית בארץ ישראל. הוצאת א' מלצר, 2005.
* רב חובל הלל ירקוני. הים, האנייה ועם ישראל. חיפה, פרדס הוצאה לאור, 2009. עמ' 176.

==הערות שוליים ==

קטגוריה:אוניות נוסעים
קטגוריה:צים: אוניות
טקסס בלוז

טקסס בלוז הוא תת-סוגה של מוזיקת הבלוז שהתפתח בערי טקסס בשנות ה-20. ההבדל בינו ובין תתי-סוגות אחרות של הבלוז הוא ההתבססות על נגינת גיטרה וגיטרת סלייד, ככלי מרכזי לצד השירה (ולא רק כליווי). החל משנות ה-50 נעשה שימוש גובר בגיטרה חשמלית ובגיטרה בס. כלי מקובל נוסף בטקסס בלוז היא המפוחית.

הסגנון התפתח מתוך שיריהם של הפועלים האפרו-אמריקאים בשדות הנפט ובחוות החקלאיות של טקסס. ל"אבי" הסגנון ומעצב הצליל שלו נחשב בליינד למון ג'פרסון. אמנים בולטים נוספים בסגנון זה היו טי-בון ווקר מדאלאס, דלברט מקלינטון מפורט וורת', לייטנינג הופקינס, ג'וני וינטר, פרדי קינג ואלברט קולינס ממזרח טקסס, ביג מאמא ת'ורנטון מאלבמה ולדבלי מלואיזיאנה.

מאמצע שנות ה-50 ובשנות ה-60 השפיע הטקסס בלוז על צמיחת הרוק אנד רול דרך אמנים כסטיבי ריי ווהן וג'ניס ג'ופלין ומועדונים בבירה אוסטין. הטקסס בלוז ספג גם השפעות קאנטרי, הבולטת שבלהקות המדגימות השפעה זו היא זי זי טופ.

==קישורים חיצוניים==
* [http://www.blues.org.il/index.php/2010-06-12-12-05-34/2010-06-04-13-13-59/8-2010-07-10-15-43-06 שיקגו בלוז] 
* [http://www.texasbluesroadhouse.com בית ה"טקסס בלוז" ברשת] 

קטגוריה:בלוז
קטגוריה:טקסס: תרבות
חברת המצעדים הרשמית

חברת המצעדים הרשמית (באנגלית: The Official Charts Company או בקיצור OCC) היא חברה המפעילה מצעדי מוזיקה בממלכה המאוחדת שנוסדה ב-1998.

שני המצעדים המרכזיים שמפעילה החברה הם מצעד הסינגלים הבריטי ומצעד האלבומים הבריטי, מלבדם מפעילה החברה את "מצעד ההורדות הרשמי" מצעדי וידאו קליפים ומצעדים המייצגים סגנונות מוזיקליים שונים.

==מצעד הסינגלים הבריטי==

מצעד הסינגלים הבריטי (UK Singles Chart) הוא מצעד פזמונים המונה את 200 הסינגלים הנמכרים ברחבי הממלכה המאוחדת.
המצעד, המבוסס רק על מכירות שירים, משודר ברדיו BBC 1 ביום ראשון בין 16:00 ל-19:00 (UTC), מהמקום הארבעים למקום הראשון, ו-75 הגדולים מפורסמים במגזין Music Week ביום שני.

==קישורים חיצוניים==

* 

קטגוריה:מצעדי מוזיקה בריטיים
ראש ממשלת איראן

ראש ממשלת איראן (בפרסית: نخست‌وزیر ایران) הייתה משרה פוליטית בכירה באיראן עד 1989. תפקיד זה היה קיים עוד מתקופת השושלת הקאג'ארית (החל מ-1906), אולם חשיבות התפקיד הייתה גבוהה בהירארכיה השלטונית באיראן בעיקר בשנים 1979–1989.

==ראשי הממשלה בזמן השושלת הקאג'ארית==
בתקופת שושלת קאג'אר, תפקיד ראש הממשלה נודע בשמות שונים, תחילה בשמות "אטאבאק אעט'ם" או "צדר-י אעט'ם", ובהמשך בשם "ראיס אל-ווזרא" ("ראש השרים"). רזא ח'אן היה ראש הממשלה האחרון של השושלת הקאג'ארית ב-1923, עד שהפך לשאה של איראן ב-1925.

==ראשי ממשלת בתקופת פהלווי==
ח'אן מינה את מוחמד עלי-פורוע'י לראש הממשלה הראשון של שושלת פהלווי ב-1925. הוא היה ראש הממשלה עד 1926, ושוב בין 1933 ל-1935 ובין 1941 ל-1942. ב-1951 מונה מוחמד מוסאדק לראש הממשלה האיראני וב-1953 הוא הודח על ידי השלטונות בסיוע שירותי הביון המערביים. בין 1965 ל-1977 כיהן בתפקיד זה אמיר עבאס הוויידא. הוא הוחלף על ידי שאפור בח'תיאר, שהיה ראש הממשלה האחרון של איראן המלוכנית.

==ראשי ממשלת הרפובליקה האסלאמית של איראן==
לאחר המהפכה האיראנית של 1979 מינה האייתוללה ח'ומייני את מהדי באזרגאן לראש ממשלת איראן, שכיהן עד נובמבר באותה שנה, אז התפטרה הממשלה בשל משבר בני הערובה באיראן. לאחר מספר חודשים בהם נותר התפקיד ללא מינוי, מינה הנשיא הנבחר הראשון של איראן, אבולחסן בני-סדר, את מוחמד עלי רג'אי לראש הממשלה (בעיקר בשל לחץ הפרלמנט האיראני למנות ראש ממשלה). ב-1981, לאחר הדחת בני-סדר, הפך רג'אי לנשיאה השני של הרפובליקה האסלאמית, והוא מינה את מוחמד ג'וואד באהונר לראש ממשלתו, אך שניהם נרצחו שבועות ספורים לאחר מכן.

לאחר בחירתו של עלי ח'מנאי לנשיא באוקטובר 1981, הוא מינה את עלי אכבר ולאיאתי לראש ממשלת איראן, אך הפרלמנט הכשיל את בחירתו וכפה את מינוי מיר חוסיין מוסאווי. מוסאווי היה ראש הממשלה האחרון של איראן. התפקיד בוטל ב-1989, וסמכויות ראש הממשלה חולקו בין נשיא איראן לבין תפקיד חדש שנוצר, סגן נשיא איראן.

==קישורים חיצוניים==

*
קטגוריה:איראן: פוליטיקה
אדולף שמידל

הרב ד"ר אדולף אברהם שְמִידְל (Adolf Abraham Schmiedl; פרוסניץ, מוראביה, 26 בינואר 1821 – 14 בנובמבר 1913, וינה) היה רב ומלומד אוסטרי.

נולד למשפחה רבנית וותיקה במוראביה. התמנה לאב"ד בגֵוִויטְש (כיום Jevíčko שבצ'כיה) בשנים 1846–1849, ובמהלכן כתב עבור כתבי העת "כוכבי יצחק" ו"דער אוריינט" ("המזרח"). בשנת 1849 נקרא לכהן כרב המחוז בצ'שין שבשלזיה האוסטרית, שם כיהן עד 1853. בהמשך החזיק במשרת הרבנות בביאליץ, בפרוסניץ, בזכהאוס (Sechshaus; 1869–1894), וכרב ודרשן ליברלי בבית הכנסת טמפלגאסה שברובע השני של וינה, לאופולדשטאדט. שימש במשרתו עד פטירתו ב-1913, בגיל 93.

שמידל נחשב לבן הדור הראשון של הרבנים המודרניים במוראביה, שאחרי ליב שוואב.

אחותו, פאני שמידל נוֹיְדָא (1819–1894), נישאה לרב אברהם נוידא, ולאחר התאלמנותה פרסמה את קובץ התחינות Stunden der Andacht ("שעות התפילה"), שזכה לפופולריות רבה.

== פרסומיו ==

לצד המאמרים הרבים שפרסם בכתבי העת, פרסם שמידל גם:
* שני כרכים של דרשות על התורה (סנסינים), פראג: 1859 ו-1885
* לקח טוב, 1866 (הופיע בתרגום להולנדית)
* Studien zur jüdisch-arabischen Religionsphilosophie ("מחקרים בפילוסופיית הדת היהודית-ערבית"), וינה: 1869
* Saadia Alfajumi und die negativen Vorzüge seiner Religionsphilosophie ("סעדיה גאון והיתרונות השליליים של פילוסופיית הדת שלו"), וינה: 1870
* Die Lehre vom Kampf um's Recht im Verhältniss zum Judenthume und dem ältesten Christenthum ("הדוקטרינה של המאבק על הצדק ביחס ליהדות ולנצרות הקדומה"), וינה: 1875
* Studien über jüdische, insonders jüdische-arabische Religionsphilosophie, Wien, Herzfeld & Bauer, 1869.

== קישורים חיצוניים ==
* איזידור סינגר, שלום אוקסר, 
* ספרו [http://babel.hathitrust.org/cgi/pt?id=uc1.b3118856 "Studien über jüdische, insonders jüdische-arabische Religionsphilosophie"] בספרייה הדיגיטלית HathiTrust
* 

== הערות שוליים ==

קטגוריה:רבנים אוסטרים
קטגוריה:פרוסטיוב: רבנים
קטגוריה:חוקרי יהדות
קטגוריה:אוסטרים שנולדו ב-1821
קטגוריה:אוסטרים שנפטרו ב-1913
לילה דאונס

לילה דאונס (בספרדית: Lila Downs; נולדה ב-19 בספטמבר 1968 באואחאקה, מקסיקו) היא זמרת-יוצרת ושחקנית מקסיקנית. שרה בשפות שונות, בעיקר ספרדית ואנגלית.

היא החלה את הקריירה האמנותית שלה בגיל 8. קיבלה תואר באנתרופולוגיה באוניברסיטת מינסוטה, ומאוחר יותר חזרה למקסיקו ושם שרה במועדונים של אואחאקה.

במהלך הקריירה שלה שיתפה דאונס פעולה עם אמנים נוספים, ביניהם נינה פסטורי, סולדד פסטורוטי, חואנס ועוד.

==אלבומי אולפן==
*1999 La Sandunga
*2000 עץ החיים
*2001 פרונטרה
*2004 דם
*2006 קנטינה
*2008 נחש
*2010 בפריז
*2011 Pecados y Milagros

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
!2024
!פרס גראמי
|אלבום המוזיקה המקסיקנית הטוב ביותר (כולל טחאנו)
|La Sánchez
|
|<ref></ref>
|}

==קישורים חיצוניים==

* 

== הערות שוליים ==

קטגוריה:זמרות-יוצרות מקסיקניות
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:אמני סוני מיוזיק לטין
קטגוריה:מקסיקניות שנולדו ב-1968
קטגוריה:מקסיקנים שנולדו ב-1968
1999 בארצות הברית

1999 בארצות הברית הייתה השנה בה חגגה ארצות הברית 223 שנה מיום היווסדה.

== הנהגה ==
* הנשיא: ביל קלינטון (המפלגה הדמוקרטית)
* סגן הנשיא: אל גור (המפלגה הדמוקרטית)
* יו"ר בית הנבחרים: ניוט גינגריץ' (המפלגה הרפובליקנית) עד 3 בינואר, דניס הסטרט (המפלגה הרפובליקנית)
* מנהיג הרוב בסנאט: טרנט לוט (המפלגה הרפובליקנית)
* הקונגרס: הקונגרס ה-105 עד 3 בינואר, הקונגרס ה-106

== אירועים בולטים ==
* 12 בפברואר – הנשיא ביל קלינטון זוכה על ידי הסנאט האמריקני במשפט ההדחה. 
* 26 במרץ – ד"ר ג'ק קבורקיאן, מורשע ברצח בשל המתת חסד שביצע מול מצלמות הטלוויזיה. 
* 20 באפריל – הטבח בתיכון קולומביין: שני תלמידים בבית ספר בקולורדו פורצים ביריות לעבר התלמידים והמורים במקום, הורגים 13 אנשים ולבסוף מתאבדים.
* 3-6 במאי - 48 הרוגים בסופת טורנדו קטלנית אשר עברה באוקלהומה, קנזס, טקסס וטנסי.
* 12 ביוני – המושל של טקסס ג'ורג' בוש מכריז על מועמדותו לנשיאות ארצות הברית מטעם המפלגה הרפובליקנית.
* 16 ביולי – ג'ון קנדי ג'וניור נהרג כאשר מטוסו הפרטי התרסק אל תוך האוקיינוס האטלנטי בעת שטס לכיוון האי מרתה'ס ויניארד. אשתו קרוליין בסט קנדי ואחותה לורן בסט אשר היו עמו במטוס נהרגו גם כן בהתרסקות.
* 22 ביולי – נפתח פסטיבל וודסטוק 1999.
* 31 ביולי – נאס"א מרסקת בכוונה את החללית "Lunar Prospector" על פני הירח, ובכך מסיימת את משימתה למצוא מים קפואים על פניו.
* 31 באוקטובר – טיסה 990 של איג'יפטאייר מתרסקת לתוך האוקיינוס האטלנטי מול חופי ננטקט, מסצ'וסטס. כל 217 הנוסעים ו-10 אנשי הצוות שהיו על המטוס נהרגו. הסיבה להתרסקות המטוס נותרה שנויה במחלוקת: רשויות התעופה האמריקניות טענו כי הסיבה הייתה מעשה התאבדות/רצח מכוון שבוצע על ידי טייס המשנה ג'מיל באטוטי, בעוד שרשויות התעופה המצריות טענו כי הסיבה להתרסקות הייתה ליקוי מכני.
* 7 בדצמבר – התאחדות תעשיית ההקלטות, התקליטים והמוזיקה של ארצות הברית (RIAA) מגיש תביעה נגד שרת שיתוף הקבצים נאפסטר בטענה להפרת זכויות יוצרים.

<gallery widths="180px" heights="120px" perrow="3">
File:Senate in session.jpg|הנשיא ביל קלינטון זוכה על ידי הסנאט האמריקני במשפט ההדחה ב-12 בפברואר.
File:Eric_harris_dylan_klebold.jpg|הטבח בתיכון קולומביין
File:Dszpics1.jpg|טורנדו באוקלהומה, 3 במאי 1999
</gallery>

== נפטרו ==
[[ג'ון קנדי ג'וניור]]
* 25 בפברואר – גלן תיאודור סיבורג, כימאי אמריקאי (נולד ב-1912) 
* 7 במרץ – סטנלי קובריק, במאי קולנוע אמריקאי (נולד ב-1928) 
* 8 במרץ – ג'ו דימג'יו, שחקן בייסבול אמריקאי (נולד ב-1914) 
* 10 במאי – של סילברסטיין, משורר אמריקאי (נולד ב-1930) 
* 11 ביוני – דפורסט קלי, שחקן אמריקאי (נולד ב-1920) 
* 16 ביולי – ג'ון קנדי ג'וניור עורך דין, עיתונאי ומוציא לאור אמריקני. נהרג בתאונת מטוס (נולד ב-1960) 
* 1 באוקטובר – תד אריסון, איש עסקים אמריקאי-ישראלי (נולד ב-1924) 
* 7 באוקטובר – דייוויד הופמן, חלוץ בתחום מדעי המחשב (נולד ב-1925) 
* 12 באוקטובר – וילט צ'מברלין, משחקני הכדורסל המצליחים בתולדות ליגת ה-NBA (נולד ב-1936) 
* 12 בדצמבר – ג'וזף הלר, סופר אמריקאי ("מלכוד 22") (נולד ב-1923)

== קישורים חיצוניים ==

*
היתר מצטרף לאיסור

מלקות]]
היתר מצטרף לאיסור הוא סטטוס הלכתי בשיעורים ההלכתיים, האומר שכאשר היתר ואיסור מעורבים יחד בחתיכה אחת שיש בה שיעור כזית, ואדם אוכל אותה, נחשבת האכילה לאכילת איסור, ולמרות שבחלק האיסור לבדו אין כזית, נחשבת האכילה לאכילה הלכתית שיש בה כזית מכיוון שבכל החתיכה יש כזית.

רבי יוחנן, פוסק, כי למרות שבכל התורה כולה אין היתר מצטרף לאיסור, בהלכות נזיר היתר מצטרף לאיסור. הוא לומד זאת מפסוק בתורה העוסק באיסורים המוטלים על הנזיר ובו כתוב בין השאר: שפירושה, שמלבד האיסור על נזיר לשתות יין, קיים גם איסור על הנזיר לאכול דבר שנשרה ביין, כלומר, אם לחם שרוי ביין והוא אוכל אותו, הוא עבר על איסור מיוחד שעל הלחם עצמו, מכיוון שהוא שרוי ומעורב עם היין, אסור לו לאכול אותו, ובשיעור האכילה האסור נכלל גם היין.

זעירי מוסיף ופוסק, שאף באיסור הקטרת שאור ובחמץ על גבי המזבח קיים איסור זה, לפי שיטת רבי אליעזר בכל הש"ס שניתן לדרוש מילת "כול" הכתובה בתורה, ואם כן יש לומר שהפסוק "כי כל שאור וכל דבש לא תקטירו ממנו אשה לה'", בא לרבות גם הקטרת שאור אם הוא מעורבב עם דבר אחר.

==קישורים חיצוניים==
 מתוך הספר "אנציקלופדיה תורנית מרוכזת"

==הערות שוליים==

קטגוריה:כשרות
קטגוריה:שיעורי חז"ל
קטגוריה:הלכות תערובות
אדם מושקא

אדם מוּשְׁקָא (Adam Muszka; 4 במרץ 1914 – ינואר 2005) היה אמן יהודי-פולני-צרפתי, צייר ופסל, ניצול מלחמת העולם השנייה, שחי מרבית שנותיו בפריז ועסק בהנצחת עיירת הולדתו פיוטרקוב טריבונלסקי, הווי החיים שלה, דמויותיה וסופה הטראגי בשואה. הושפע רבות ממרק שאגאל ומפול סזאן, אך יצר סגנון ייחודי ריאליסטי-לירי משלו, שהוגדר על ידי מבקרים פולנים כ"יודאיקה" ייחודית.

==ביוגרפיה==
נולד בעיר פיוטרקוב טריבונלסקי, פולין, ב-1914 כצעיר מבין תשעת ילדי אהרון מושקט, חזן בבית הכנסת הגדול בפיוטרקוב ונכד לחזן עקיבא מושקט-אפטר, שהיה ידוע גם כמלחין ומלחין של ליטורגיה יהודית, בפרט. למד בחדר ולאחר מכן בבית ספר ציבורי פולני.

לאחר שהאב איבד את קולו ומעמדו כחזן, המשפחה עברה לגור בלודז'. בלודז' סיים מושקא את בית ספר התיכון ועבד כפקיד, כדי לתרום להכנסה המשפחתית. במקביל למד בבית הספר העירוני לאמנויות דקורטיביות.

בעת כיבוש פולין הצליח לברוח עם אשתו לטשקנט. ב-1947 חזר לעיר הולדתו פיוטרקוב, ומצא את ביתו ואת עירו בחורבות כשכל תושביה היהודים הושמדו. האירועים הנוראים האלה הותירו את חותמם העז עליו ועל עבודתו. הוא עבר לגור בלודז'. שם יצר וכיהן בתפקיד ראש אגודת האמנים.

לאחר התלבטות ארוכה נענה מושקא לפניית מחלקת התרבות במועצת העיר של פיוטרקוב, שבאותה עת בנתה מחדש את בית הכנסת ההרוס, כספרייה ציבורית, וצייר על התקרה על החיים היהודיים בעיר, כשמעליהם מרחפת ציפור סימבולית בעלת כנפיים שבורות. ב-1955 פיסל את מצבת הזיכרון לנִספי השואה של לודז'. ציור קיר גדול שלו מתנוסס גם במועדון היהודי בלודז'. 

ב-1967 הוזמן על ידי עיריית פריז לגור וליצור בה. הוא גר ברובע מונפארנס והיה מעורב מאוד בקרב הקהילה האידישאית הפריזאית עד יום מותו בינואר 2005. היה ידוע גם כפסנתרן מחונן. מושקא היה מיודד עם איציק מאנגער וצייר ציורים בהשראתו, המפורסם שבהם הוא "טווס הזהב". היה קשור גם לדמותו של יאנוש קורצ'אק וצייר את דיוקנו. הרבה להגיע לישראל עם שמחה הולצברג, שהיה ידידו הקרוב.

לכבוד הסכם השלום בין ישראל למצרים, ב- -26 במרץ 1979, השירות הבולאי הישראלי פרסם מעטפת היום הראשון המעוטרת בציורו של מושקא: כינור דוד שממנו פורחות יונות שלום.

ב-1972 הפיקה הטלוויזיה הצרפתית סרט על מושקא בשם "צבעים של זיכרון". הסרט הוקרן ברחבי העולם וגם בישראל בערוץ 1 ב-1973.
יצירותיו הוצגו בתערוכות בעיקר בפולין, בצרפת ובארצות הברית, וב-1977 וב-2008 גם בישראל.

כיום נמצאים ציוריו של מושקא בגלריה הלאומית של ורשה, במוזיאון לודז' לאומנות, במוזיאון להיסטוריה יהודית ובמוזיאון האתנוגרפי של העיר, בגלריה בן אורי בלונדון, בגלריית קלצ'קין בתל אביב, וכן באוספים פרטיים ברחבי העולם.

==משפחתו==
היה נשוי לברברה, לבית הימלפרב, ילידת ורשה, ולזוג נולד בלודז' ב-1946 בנם ברוניסלב – כיום יורם מושקט – עורך דין מומחה בתחום התקשורת וקניין רוחני, המתגורר בתל אביב. נכדו דניאל הוא סוכן של הבנק העולמי. ברברה נפטרה בתל אביב ב-12 באוגוסט 2004.
מאשתו השנייה נולדו לו שתי בנות: סוניה, הגרה בצרפת, עובדת בסורבון, ולודמילה, לבורנטית, הגרה בארצות הברית.

==לקריאה נוספת==
<div style="direction: ltr;">
*Lili Berger, Adam Muszka, Warsaw: Idisz Buch, 1966. In Polish, English & Hebrew
</div>

==קישורים חיצוניים==
* [http://www.adammuszka.com/exhibitions.asp אתר המוקדש לאדם מושקא] 

קטגוריה:ציירים צרפתים
קטגוריה:ציירים יהודים
קטגוריה:ציירים פולנים
קטגוריה:יהודים פולנים
קטגוריה:יהודים צרפתים
קטגוריה:פולנים שנולדו ב-1914

קטגוריה:פולנים שנפטרו ב-2005
קטגוריה:צרפתים שנפטרו ב-2005
חיים מיכל מיכלין

חיים מיכל מיחלין
חיים מיכל מִיכלִין (כ"ט בשבט תרכ"ז, פברואר 1867 – י"ט באב תרצ"ז, יולי 1937) היה איש ירושלים, עסקן ציבורי ופעיל בבניית שכונות בירושלים ויישוב ארץ ישראל.

==קורות חיים==
נולד בחסלביץ שבאימפריה הרוסית, ובגיל שמונה עלה עם משפחתו לארץ ישראל והתיישב בירושלים, שם עבד אביו כמלמד בתלמוד תורה עץ חיים. מיכלין למד בתלמוד תורה עץ חיים ובישיבת עץ חיים, ומגיל 10 למד במקביל בבית הספר למל ערבית, צרפתית, גרמנית ואנגלית, בעידודו של ראש ישיבת עץ חיים הרב משה נחמיה כהנוב. בשנים 1880-1887 שימש כמזכירו הפרטי של הרב כהנוב ומזכיר ומנהל לשכתו של הרב שמואל סלנט בשנים 1880-1893. כן היה מזכיר של ישיבת עץ חיים ובית החולים ביקור חולים בשנים 1882-1893.

בשנת 1893 עברו מיכלין, חותנו מיכל הכהן וגיסו הרופא ד"ר אליאס כהן לעבוד עבור בית החולים הספרדי משגב לדך ועל רקע זה נוצר קרע בינו לבין מנהלי בית החולים ביקור חולים ועדת האשכנזים ומיכלין עבר לעבוד עבור הרבנים הראשיים הספרדיים החל מהרב יעקב שאול אלישר עד תקופת כהונתו של הרב יעקב מאיר. במסגרת זאת היה מזכיר ראשי של בית החולים משגב לדך, חבר מועצת תלמוד תורה וישיבת תפארת ירושלים, חבר קופת התמחוי ותמיכת אלמנות ויתומים של עדת הספרדים, מייסד וגבאי בית הזקנים הספרדי בירושלים, חבר מזכירות עדת הספרדים בירושלים ושותף בייסוד בית חינוך עיוורים.

בשנת 1905 ייסד ביחד עם אהרן אייזנברג ויצחק לוי את אגודת נטעים ובמשך 25 שנה כיהן בוועד האגודה.

לאחר מאורעות תרפ"ט היה בין מייסדי אגודת יישוב ירושלים העתיקה במטרה לחזק את היישוב היהודי בעיר העתיקה, יחד עם זרח אפרים אפשטיין, יחיאל מיכל טוקצינסקי ואחרים.

במשך ששנים שימש כגבאי ומגיד שיעור בבית הכנסת זיכרון משה בירושלים החדשה.

בשנת ה'תרצ"ד (1934) עבר לפתח תקווה שם עסק בכתיבת ספרי זכרונותיו והיה חבר הנהלת בית הכנסת הגדול "בית יעקב".

בשנת ה'תרצ"ז (1937) במלאת לו שבעים שנה הוציאו מוקיריו לכבודו ספר יובל בשם "תפארת שיבה".

הרב מיכלין נפטר ברמת גן בט"ו באב ה'תרצ"ז, ונקבר בבית הקברות היהודי בהר הזיתים. על שמו רחוב בשכונת בית וגן בירושלים.

==כתביו==

* בראי הדורות: אוסף מאמרים, זכרונות ורשימות על ירושלים, תל אביב: צ' ליינמן, תש"י.

==קישורים חיצוניים==
* 
* - 378
* 
* [http://jpress.nli.org.il/Olive/APA/NLI_heb/SharedView.Article.aspx?parm=MrAKY3h7cCFT7SPSLFz4PB7N%2BmLWvAPxu1AZU%2BOAUB1g4mH1D%2FfcFEu7%2FICBoFU1Yw%3D%3D&mode=image&href=HZH%2F1937%2F08%2F03&page=3&rtl=true אחרי מיטתו של ר' חיים מיכל מיכלין נ"ע], "הצופה", 3 באוגוסט 1937
* 
* [http://www.otzar.org/wotzar/Book.aspx?14977&BOOKS תפארת שיבה] ספר החיים, מוגש לרה"ג חיים מיכל מיכלין על ידי ועד היובל, ירושלים תרצ"ז. באתר אוצר החכמה.
* 

===מכתביו===
* 
* 
* 

==הערות שוליים==

קטגוריה:ירושלים: אישים
קטגוריה:אנשי עליות קדומות לארץ ישראל
קטגוריה:בוגרי ישיבת עץ חיים
קטגוריה:בוגרי בית הספר למל
קטגוריה:פעילי תנועת המזרחי
קטגוריה:סגל משגב לדך
קטגוריה:יהודים הקבורים בהר הזיתים: חלקת הפרושים
קטגוריה:משפחת מיכל הכהן
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1867
קטגוריה:ארץ-ישראלים שנפטרו ב-1937
הצתה עצמית

הצתה עצמית היא התאבדות של אדם שמצית במכוון את גופו. בתרבויות מסוימות הצתה עצמית היא מסורת בת מאות שנים; בעת המודרנית הצתה עצמית הפכה לצורת מחאה פוליטית רדיקלית.

המסורת הידועה ביותר של הצתה עצמית היא הסאטי, מנהג הודי עתיק שבו האלמנה שורפת את עצמה באש מדורת השרפה של בעלה המנוח. מקורו של המנהג בסיפור אודות האלה סאטי, שקפצה למדורת הפולחן שערך אביה, דקשה, לכל האלים למעט בעלה, האל שיווה, על מנת לשמור על כבודו של בעלה. באפגניסטן הצתה עצמית היא דרך מקובלת של נשים להתאבד.

==מקרים של הצתה עצמית כמחאה==
===בעולם===
*טיק קואנג דוק - נזיר בודהיסטי וייטנאמי שהצית עצמו בצומת דרכים עמוס הנמצא בסייגון ב-11 ביוני 1963, מתוך מחאה על רדיפת הבודהיסטים על ידי ממשלת דרום וייטנאם ונשיאה נו דין דיים. הוא דאג מבעוד מועד להזמין כתבים למקום כדי שיתעדו את המקרה. היה זה המקרה המפורסם הראשון של הצתה עצמית כאקט של מחאה פוליטית.
*יאן פאלאך - סטודנט צ'כי שהצית עצמו ב-16 בינואר 1969 במחאה על הפלישה הסובייטית לצ'כוסלובקיה ב-1968, בסופה של תקופת האביב של פראג, ונפטר ב-19 בינואר 1969. בעקבותיו הציתו עצמם צ'כים נוספים.
*איליה ריפס - סטודנט יהודי למתמטיקה מריגה; ב-28 באפריל 1969 הצית את עצמו במחאה על פלישת ברית המועצות לצ'כוסלובקיה. הוא נעצר בידי השלטונות והועבר לאשפוז כפוי. מעשהו התפרסם בכלי התקשורת העולמיים. בעקבות לחץ בינלאומי שוחרר וקיבל אשרת יציאה מברית המועצות, וב-2 בינואר 1972 עלה לישראל.
*מוחמד בועזיזי - ירקן תוניסאי. הצית עצמו ב-17 בדצמבר 2010, במחאה על סגירת דוכן הירקות שלו על ידי המשטרה התוניסאית. מעשהו היה הזרז למהפכת היסמין בתוניסיה, ולאחר מכן לאביב הערבי.

===בישראל===
מאז קום המדינה היו בישראל מקרים רבים של הצתה עצמית, רובם על רקע אישי. בנוסף היו מספר מקרי הצתה שעוררו סערה ציבורית:
* ילנה בוסינובה - תושבת קדומים שהציתה את עצמה במחאה נגד תוכנית ההתנתקות ב-17 באוגוסט 2005. בוסינובה הציתה עצמה במרחק לא רב ממחסום שהקימה המשטרה באזור נתיבות. שוטרים שהיו במקום כיבו את האש שאחזה בה אך היא נפצעה אנושות ולאחר תשעה ימים ב-26 באוגוסט 2005 מתה מפצעיה.
* ברוך בן מנחם - עולה חדש מארצות הברית שהצית את עצמו ב-31 באוגוסט 2005 במחאה כנגד תוכנית ההתנתקות כשבוע לאחר סיום פינוי האזרחים. ב-6 בספטמבר 2005 נפטר מפצעיו.
* משה סילמן - בעל עסק קטן שקרס עקב חובות לרשויות, הצית את עצמו במהלך הפגנה בתל אביב לציון שנה לפרוץ מחאת האוהלים, ב-14 ביולי 2012, במחאה כנגד יחס רשויות הרווחה אליו. הוא נפצע אנושות ולאחר שישה ימים ב-20 ביולי 2012 נפטר.
* עקיבא מפעי - נכה צה"ל ששקע בחובות, הצית את עצמו ב-22 ביולי 2012 בתחנת אוטובוס ביהוד. מפעי נפצע קשה ולאחר עשרה ימים ב-1 באוגוסט 2012 נפטר.
* יעקב וולק - נכה קטוע-רגל בכיסא גלגלים, בן 60 מירושלים הצית את עצמו ב-8 באוקטובר 2018 בגן הפעמון בירושלים. אושפז במצב אנוש ונפטר מפצעיו כעבור יומיים ב-10 באוקטובר 2018.
* יצחק לוין - הצית את עצמו ב-10 בנובמבר 2019 בבית המשפט המחוזי בבאר שבע. ב-27 בנובמבר 2019 נפטר מפצעיו.
* איציק סעידיאן - הלום קרב שסובל מפוסט טראומה מאז שירותו הצבאי במבצע צוק איתן הצית את עצמו מול בניין אגף השיקום במשרד הביטחון בפתח תקווה ב-12 באפריל 2021, יומיים לפני יום הזיכרון לחללי מערכות ישראל. מאז האירוע, סעידיאן אושפז בבבית החולים תל השומר עד לשחרורו ב-19 ביוני 2022<ref></ref>.

==קישורים חיצוניים==

==הערות שוליים==

*
קטגוריה:דרכי מחאה
קטגוריה:הקרבה עצמית
קטגוריה:אנתרופולוגיה של הדת
קטגוריה:דרכי התאבדות
קטגוריה:אש
קטגוריה:קורבן אדם
המוזיאון לאמנות המזרח הרחוק

המוזיאון לאמנות המזרח הרחוק ברמת גן
המוזיאון לאמנות המזרח הרחוק ע"ש יחיאל נהרי, רמת גן הוא מוזיאון אמנות שנפתח ב-1988 ברמת גן. מטרת המוזיאון היא להציג יצירות שדרכן מתאפשרת למידה והיכרות של תרבות ואמנות המזרח הרחוק. המוזיאון מבוסס על אוסף של הנדבן יחיאל נהרי, שמוצג בו באופן קבוע, לצד תערוכות מתחלפות בנושאים שונים הקשורים לתרבות ולאמנות המזרח הרחוק.

== מוצגים ==
אוסף המוזיאון כולל פריטים מהמאה ה-13 עד המאה ה-20 מארצות מזרח אסיה. מוצאם של מרבית הפריטים מסין ומיפן. האוסף כולל כלי חרסינה בסגנונות שונים, כלי מתכת דקורטיביים, כלי לכה, פסלוני שנהב, עבודות אמייל, עבודות טקסטיל, כלי חרב, רהיטים, גילופי עץ ואבן, והדפסי עץ יפניים.

אופיו האקלקטי של האוסף משקף את טעמו של בעל האוסף, שלא היה איש מקצוע בתחום אמנות המזרח הרחוק, אלא אספן שרכש את חפציו בעת שביקר במזרח הרחוק. החפצים שנרכשו היו בעלי ערך רב בעיני הסינים והיפנים אותם פגש נהרי, אך בעת שנרכשו, בשנות ה-40 ובתחילת שנות ה-50, היו אספנים בודדים במערב שגילו בהם עניין, וכיום הם נדירים יחסית.

ביוזמת קרל שוורץ הוצג אוסף נהרי בשנת 1953 במוזיאון תל אביב הישן. נהרי קיווה שהאוסף יוצג באופן קבוע במוזיאון בישראל, אך לא זכה לכך בחייו. לאחר מותו הפתאומי נודע כי ציווה לתרום את האוסף לעיר מגוריו, רמת גן. בשנת 1974 הוצג האוסף לראשונה ברמת גן, אך רק לתקופה קצרה, שלאחריה הוחזר לארגזים ונשמר במחסני עיריית רמת גן. בשנת 1988 מונה צוות מקצועי מיוחד כדי להעריך ולשקם את האוסף ולהכינו לקראת הצגתו במשכן של קבע. בנובמבר 1988 נפתח רשמית המוזיאון לאמנות המזרח הרחוק ע"ש יחיאל נהרי במשכנו הקבוע.
===יחיאל נהרי===
יחיאל נהרי היה איש עסקים שהיה פעיל בעסקי העץ ברחבי העולם. הוא נולד בעיירה ויינגרוב שבפולין, עלה לארץ ישראל בשנת 1938 ועיברת את שם משפחתו מינז'ירז'בסקי (שפירושו בפולנית נהר קטן) לנהרי. לימים, עם התרחבות עסקיו, קבע את מקום מושבו במונטריאול. לאחר מלחמת העולם השנייה נודע לו שכל משפחתו נספתה בשואה, והוא יצא לאירופה והחל לעזור לניצולי השואה; שם כונה הנדבן הגדול. גם בישראל תרם לנזקקים בתקופת הצנע. נהרי נסע בעולם והתאהב במזרח הרחוק, ובשלב מסוים החל לרכוש שם חפצי אמנות. במקביל לעסקי העץ, פתח גם חנות עתיקות במונטריאול. בגיל 49 נישא למזכירתו, יהודייה ילידת בולגריה, שניהלה את המשרדים שלו במונטריאול ובפריז. בשנת 1961 חזר לישראל, עם אשתו ושתי בנותיו, והתגורר ברמת גן. בשנת 1962 נפטר באופן פתאומי מהתקף לב, כשהיה באירופה. אלמנתו ושתי בנותיה נשארו בארץ עד שנת 1974, ואז חזרו למונטריאול.

==ראו גם==
*מוזיאון טיקוטין לאמנות יפנית

== קישורים חיצוניים ==
* [https://www.ramat-gan.muni.il/museums/business-units/museums_mizrah_rahok המוזיאון לאמנות המזרח הרחוק] באתר עיריית רמת גן

קטגוריה:ישראל: מוזיאונים לאמנות
קטגוריה:מוזיאונים לאמנות אסיה
קטגוריה:רמת גן: מוזיאונים
הקונצרט (סרט)

הקונצרט (בצרפתית: Le Concert; ברוסית: Концерт) הוא סרט קולנוע צרפתי-רוסי שיצא לאקרנים בשנת 2009. הסרט הוא קומדיה דרמטית, בבימויו של ראדו מיכאילאנו ובכיכובם של אלכסיי גוסקוב, מלאני לורן ומיו-מיו.

הסרט זכה בפרס סזאר עבור המוזיקה המקורית הטובה ביותר ועבור הפסקול בשנת 2010. הסרט היה מועמד לפרס הסרט הטוב ביותר במסגרת פרסי גלובוס הזהב.

== תקציר העלילה ==
במרכז עלילת הסרט ניצבת דמותו של אנדריי סמיונוביץ' פיליפוב, אשר היה מנצח התזמורת של תיאטרון בולשוי במוסקבה. כשברז'נייב הורה לגרש מהתזמורת את כל נגניה היהודים, סירב פיליפוב לציית להוראה. סירובו הביא לסילוקו מהתזמורת באמצע הקונצרט, השפלתו בפומבי, והפיכתו לעובד ניקיון במשכן תיאטרון הבולשוי.

לאחר למעלה מעשרים שנה בעודו מנקה את חדר מנהל התזמורת מבחין פיליפוב בפקס שהגיע מחו"ל, המזמין את תזמורת הבולשוי להופיע בתיאטרון שאטלה בפריז. פיליפוב מחליט לקבץ את חברי התזמורת הישנה שנפוצו לכל עבר, העובדים בעבודות שונות, ולהתחזות לתזמורת הבולשוי הנוכחית. הוא משיב לתיאטרון שאטלה כי הם יגיעו לפריז וינגנו את הקונצ'רטו לכינור של פיוטר איליץ' צ'ייקובסקי שהופסק 30 שנה קודם לכן על ידי נציג השלטונות.

פיליפוב רק דורש, כתנאי להופעה בפריז, שהסולנית בקונצרט תהא הכנרית הצעירה אן מארי ז'אקה, שבמהלך הסרט יתברר הקשר בינה לבין פיליפוב. התעקשותו של פיליפוב לנגן את הקונצרט עם הנגנית נובעת מכך שאן-מארי היא בתה של הסולנית היהודיה שניגנה עם פיליפוב בקונצרט המקורי.

== ליהוק ==
* אלכסיי גוסקוב בתפקיד אנדרי פיליפוב (Andreï Filipov)
* מלאני לורן בתפקיד אן מארי ז'קה (Anne-Marie Jacquet)
* דימטרי נאזארוב בתפקיד סאשה גרוסמן (Sacha Grossman)
* ואלרי בארינוב בתפקיד איוון גאברילוב (Ivan Gavrilov)
* פרנסואה ברליאן בתפקיד אוליבר מורן דפלוסי (Olivier Morne Duplessis)
* מיו-מיו בתפקיד גווילן דה לה ריוויר (Guylène de La Rivière)

== פסקול ==
הפסקול המקורי עבור הסרט נכתב על ידי ארמנד עמר, כשקטע אחד נכתב על ידי ראדו מיכאילאנו בעצמו ("לה טרו נורמן" - "Le Trou Normand"). הפסקול של הסרט כולל את היצירה העומדת בלב עלילת הסרט - הקונצ'רטו לכינור של צ'ייקובסקי, כמו גם את הקונצ'רטו לפסנתר מס' 21 של מוצרט, את מחול החרבות של אראם חאצ'טוריאן ואת סימפוניה מס' 1 (מאהלר) (ה"טיטן") של גוסטב מאהלר. כמו כן משולב בסרט גם חלק מהקונצ'רטו לכינור של מנדלסון.

==קישורים חיצוניים==
* 

* 

קטגוריה:קומדיות
קטגוריה:סרטים צרפתיים
קטגוריה:סרטי 2009
קטגוריה:סרטים בצרפתית
2Pacalypse Now

2Pacalypse Now (הופץ בנובמבר 1991) הוא אלבום הבכורה של הראפר האמריקאי טופאק שאקור. בשיריו באלבום ניסה טופאק לטפל בבעיות חברתיות כמו גזענות, אלימות משטרתית, עוני, היריון בגיל צעיר ושימוש בסמים, שיריו סיפרו על העולם של אדם שחור צעיר ברחובות העירוניים של ארצות הברית.

== מידע על האלבום ==
2Pacalypse Now צוין לשבח על ידי מבקרים ומעריצים רבים בזכות הרגשות העמוקים שלו, והיה כמקור השראה בשביל הרבה ראפרים כמו נאז, אמינם, 50 cent ודה גיים. למרות שהאלבום הופץ על ידי כמה חברות תקליטים, אמארו בידור, חברת התקליטים בבעלות אמו רכשה את זכויותיו. שמו של האלבום הוא התייחסות לסרט אפוקליפסה עכשיו מ-1979.

בשנת 1991, עם צאת אלבום הבכורה של טופאק שאקור, שהכיל שירים המדברים בגנות משטרת לוס אנג'לס, תקף דן קווייל את האלבום וטען שאין לו מקום בחברה האמריקנית. באופן מעט אירוני, תרמה התבטאות זו של סגן הנשיא על אלבום בכורה של ראפר שבאותה תקופה היה אלמוני, לפופולריות האלבום.

בהמשך האלבום הוכרז כאלבום זהב על ידי RIAA. הוא הניב 3 סינגלים: Brenda's Got a Baby, Trapped ו-If My Homie Calls

== שירי האלבום ==
את כל שירי האלבום כתב טופאק בעצמו
#Young Black Male
#Trapped
#Soulja's Story
#I Don't Give a Fuck
#Violent
#Words of Wisdom
#Something Wicked
#Crooked Ass Nigga
#If My Homie Calls
#Brenda's Got a Baby
#Tha' Lunatic
#Rebel of the Underground
==קישורים חיצוניים==

קטגוריה:אלבומי בכורה מ-1991
קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומי זהב בארצות הברית
הקונצרט (ורמיר)

הקונצרט הוא ציור שמן על בד מעשה ידי הצייר ההולנדי יאן ורמיר משנת 1664 לערך.

הציור הוצג בעבר במוזיאון איזבלה סטיוארט גארדנר, בבוסטון שבארצות הברית, אולם נגנב מהמוזיאון במרץ 1990. מיקומו הנוכחי אינו ידוע. שוויו של הציור הוערך בלמעלה מ-200 מיליון דולרים.

==תיאור היצירה==
ביצירה מתוארת שלוש דמויות הלבושות בלבוש פלמי האופייני לתקופת יצירתה. אישה אחת מנגנת בצ'מבלו, השנייה שרה, ודמות שלישית - דמות גבר, יושבת בגבה לצופה, וככל הנראה מאזינה לשירה ולמוזיקה (או, לפי סברה אחרת, מדובר במורה למוזיקה). ברקע מצוירות שתי יצירות אמנות התלויות בחדר.

יצירה זו היא אחת משתי יצירות של ורמיר העוסקות במוזיקה (השנייה היא "שיעור המוזיקה").

==השוד==
במסגרת השוד, שנחשב לשוד האמנות הגדול ביותר בהיסטוריה של ארצות הברית, נכנסו למוזיאון שני גנבים הלבושים כשוטרים של משטרת בוסטון, וגנבו 13 יצירות אמנות השוות יחד למעלה מ-500 מיליון דולרים, בהם יצירתו של רמברנדט: "ים הגליל".

המוזיאון הציע פרס של 5 מיליון דולרים למי שיסייע להשיב את היצירות אולם אלה לא נמצאו. בשל תנאי הצוואה של גארדנר, אשר הורישה את יצירותיה למוזיאון - אין להציג יצירות אחרות במקום היצירות במסגרת הירושה, ועל כן במוזיאון מוצגות המסגרות הריקות של התמונות.

== אזכורים תרבותיים ==
בשנת 2006 הופק סרט תעודה בשם "גנוב" (Stolen) המתאר את גנבת היצירה.
באחד מפרקי הסדרה הסימפסונים, מר ברנס נכלא לאחר שמתגלה כי הוא מחזיק במרתפו את היצירה "הקונצרט".

==קישורים חיצוניים==

* [http://www.pbs.org/independentlens/stolen/index.html תיאור השוד] באתר רשת PBS
* [http://www.essentialvermeer.com/cat_about/concert.html תיאור היצירה והשוואתה ליצירה "שיעור המוזיקה"]
* [http://www.artadox.com/the-biggest-art-theft-in-american-history/ שוד האמנות הגדול ביותר בהיסטוריה של ארצות הברית]

קטגוריה:יאן ורמיר
קטגוריה:ציורי שמן
קטגוריה:יצירות אמנות מן הבארוק
קטגוריה:ציורים מהמאה ה-17
הר שוקף

הר שוקף, ברקע על הרכס משמאל קיבוץ בית אורן
הר שוֹקֵף הוא הר ברכס הכרמל. פסגתו – המגיעה ל-497 מטר מעל פני הים – היא הנקודה הגבוהה ביותר בכרמל התיכון, המשתרע מדרום לנחל אורן. ההר נמצא על גבי שלוחה בין נחל אורן מצפון ונחל בוסתן מדרום, שעל אף גובהה – 480-450 מטרים – היא בולטת אך במעט מעל סביבתה. ההר בנוי מקירטון חווארי והקרקע המצויה באזור היא רנדזינה.

ההר נמצא ב"גן לאומי שוקף" המשתרע על שטח של 4,000 דונם וכולל גם את חורבת שוקף מדרום למרגלות ההר ואת נחל בוסתן העליון. גן לאומי זה הוא חלק מפארק הכרמל. מסלולו של שביל ישראל עובר בשטח ההר ומגיע עד לפסגה, שם נמצאים שרידיו של מבנה הרוס. מפסגת ההר ניתן להשקיף על היישובים ניר עציון, עתלית, בית אורן, דלית אל-כרמל ועספיא, וכן על חוף דור, אוניברסיטת חיפה והר טללים ומספר שכונות בחיפה.

ההר הוא אתר פריחה של אירוס הסרגל, ערבז סוככני, סחלב פרפרני, סחלב שלוש שיניים, דבורנית דינסמור, דבורנית צהובה. ניתן לראות את הפריחה בפיסגת ההר ומדרום מזרח לפיסגה.

באזור נמצאות קרקעות בבעלות פרטית, רובן של תושבי דלית אל כרמל וקרקעות נוספות בבעלות יהודית. בשנת 2005 אושרה תוכנית להפקיע 4,123 דונם בהר שוקף ובנחל בוסתן לטובת הגן הלאומי. בחודש אוגוסט 2007 אישרה ועדת המשנה לעררים במועצה הארצית לתכנון ובנייה את ההחלטה, במסגרתה הושארו 600 דונם לשימושים חקלאיים.

==היסטוריה==
המקום היה מיושב במאה ה-19 על ידי דרוזים. במקום נמצאו שרידי קירות ועדויות לעיבוד חקלאי, ובין שרידי החורבה נמצאו ממצאים ארכאולוגים מתקופות שונות: כלי צור נאוליתיים וכלקוליתיים וחרסים מהתקופה ההלניסטית, הרומית, הביזנטית והערבית. בנוסף נמצאו במקום שני ריכוזים של גומות. ממערב לה מצויים שרידי מחצבה קדומה הכוללת שתי מערות קבורה. במורדות המערביים של הר שוקף נמצאת חורבת רקית מהתקופה הרומית-ביזנטית.

בשרפה בכרמל בחודש דצמבר 2010 נשרף חלק גדול מהגן הלאומי שוקף.

==קישורים חיצוניים==

* [http://www.inature.info/wiki/גן_לאומי_הר_שוקף גן לאומי הר שוקף] באתר "טבע ונופים בישראל"
* [http://cms.education.gov.il/EducationCMS/Units/Tiyulim/maslulim/Karmel/Karmel1/ms718.htm מסלול טיול מהר שוקף לדלית אל כרמל] באתר [http://cms.education.gov.il/EducationCMS/UNITS/Tiyulim מינהלת הטיולים] של משרד החינוך

==הערות שוליים==

קטגוריה:הכרמל
קטגוריה:שביל ישראל
קטגוריה:הכרמל: גנים לאומיים
1978 בטלוויזיה

מכשיר טלוויזיה זניט אלקטרוניקה בשנת 1978

== 1978 בטלוויזיה הישראלית ==
* 4 ביולי הטלוויזיה החינוכית מתחילה לשדר את "זהו זה!"
* הטלוויזיה החינוכית משדרת את סדרת הדרמה להוראת אנגלית Debby in Hospital, סדרת המשך ל"גבי ודבי"
* שר החינוך, זבולון המר, מנסה למנוע את שידורו של סרט הטלוויזיה "חרבת חיזעה" של רם לוי (על בסיס סיפור של ס. יזהר), אך נכשל.
* מצולמים הפרקים האחרונים של "טלפלא"

== 1978 בטלוויזיה העולמית ==
* 6 במרץ – בארצות הברית משודר הפרק האחרון בסדרה "סטיב אוסטין, האיש השווה מיליונים" (שודרה החל מ-1974)
* 2 באפריל – בארצות הברית מתחיל שידור דאלאס (עד 1991) 
* 16 באפריל – בארצות הברית משודרת המיני-סדרה "שואה: סיפורה של משפחת וייס" עם מריל סטריפ 
* 9 בספטמבר – בארצות הברית מתחיל שידור סדרת הטלוויזיה המבוססת על הספר "המירוץ אחר הגלימה" (עד 1986)
* 12 בספטמבר – בארצות הברית מתחיל שידור סדרת הטלוויזיה "טקסי" עם דני דה ויטו (עד 1983) 
* 14 בספטמבר – בארצות הברית מתחיל שידור הסדרה "מורק ומינדי" עם רובין ויליאמס (עד 1982)
* 3 בנובמבר – בארצות הברית מתחיל שידור הסדרה "על טעם ועל ריח" עם גארי קולמן (עד 1986) 
* רשת הטלוויזיה האמריקאית ABC מתחילה לשדר את מגזין החדשות שלה 20/20
* ה-BBC מתחיל לשדר את הסדרה "מטבעות מן השמיים" על פי דניס פוטר
* ה-BBC מתחיל בשידור סדרת טלוויזיה על פי הספר "כל היצורים גדולים כקטנים"
* "פרס אמי" ניתן לסדרות "הכל נשאר במשפחה" (ארצ'י בנקר); "תיקי רוקפורד"; "החבובות"; וסדרת הטלוויזיה "שואה: סיפורה של משפחת וייס" 
* "פרס גלובוס הזהב" ניתן לתוכנית החדשות "60 דקות"; ולסדרה הקומית "טקסי", כמו גם לכוכבה, דני דה ויטו
* "BAFTA": בפרס הדרמה זוכה המיני-סדרה "אדוארד וגברת סימפסון". בפרס הקומדיה - Going Straight, סדרת המשך ל-"Porridge"

== ראו גם ==

1977 בטלוויזיה - 1978 בטלוויזיה - 1979 בטלוויזיה 

==קישורים חיצוניים==
Nothin' on You

Nothin' on You הוא שיר של הראפר האמריקאי B.o.B, בו משתתף גם הזמר ברונו מארס, מאלבום הבכורה של B.o.B - B.o.B Presents: The Adventures of Bobby Ray. השיר יצא כסינגל ב-2 בפברואר 2010, והגיע למקום הראשון במצעדי פזמונים ברחבי העולם בין היתר במצעד ההוט 100 והמצעד הבריטי. "Nothin' on You" מועמד לשלושה פרסי גראמי. 

אנגוס בטאיי ממגזין הגרדיאן הכליל את השיר במקום הראשון ברשימתו 5 השירים הטובים ביותר לשנת 2010.<ref></ref>

==קישורים חיצוניים==

==הערות שוליים==

קטגוריה:שירי 2009
קטגוריה:סינגלי בכורה מ-2009
קטגוריה:שירי B.o.B
קטגוריה:שירי ברונו מארס
קטגוריה:שירים באנגלית
קטגוריה:וידאו קליפים מונפשים
קטגוריה:שירים על יופי
קטגוריה:בלדות משנות ה-2000
קטגוריה:בלדות R&B עכשוויות
קטגוריה:שירי היפ הופ אמריקאיים
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אטלנטיק רקורדס
Santana Live at the Fillmore

Santana Live at the Fillmore הוא אלבום הופעה מאת להקת סנטנה. האלבום הוקלט בדצמבר 1968, ויצא לשווקים ב-11 במרץ 1997.

== חברי הלהקה באלבום ==
*קרלוס סנטנה - גיטרה ושירה
*גרג רולי - פסנתר ושירה
*דייוויד בראון - גיטרה בס
*בוב ליווינגסטון - תופים
*מרקוס מאלון - תופי קונגה

== רשימת השירים ==

== קישורים חיצוניים ==

* [http://www.allmusic.com/album/r256859 Santana Live at the Fillmore] באתר Allmusic 

קטגוריה:אלבומי הופעה מ-1997
קטגוריה:אלבומי סנטנה
קטגוריה:אלבומי הופעה באנגלית
קטגוריה:אלבומי חברת קולומביה רקורדס
The Very Best of Santana (הופעה 1968)

The Very Best of Santana הוא אלבום הופעה מאת להקת סנטנה. האלבום הוקלט בנובמבר 1968, ונמכר באוסטרליה בלבד משנת 2007.

== רשימת השירים ==

== קישורים חיצוניים ==

* [http://www.allmusic.com/album/r1385462 The Very Best of Santana] באתר Allmusic 

קטגוריה:אלבומי הופעה מ-2007
קטגוריה:אלבומי סנטנה
קטגוריה:אלבומי הופעה בספרדית
אקולייזר פרמטרי

אֶקְוִולַיְיזֶר פָּרָמֵטְרִי הוא אקולייזר שמשמש בעיקר לאולפני הקלטות ולמערכות הגברה בהופעות חיות. אקולייזר פרמטרי מאפשר לטכנאי קול לשלוט בשלושה פרמטרים בסיסים של band-pass filter, שהם: אמפליטודה, תדר ורוחב סרט.

רוב המערבלי אותות שיוצרו לאחר תחילת שנות ה-70 של המאה ה-20 הם בעלי אקולייזר פרמטרי או חצי-פרמטרי.

אקולייזר פרמטרי:
אקולייזר חצי פרמטרי הוא אקולייזר המאפשר לשלוט באמפליטודה ותדר אך לא יכול לשנות את רחוב הסרט. בדגמים מסוימים ניתן לשנות את רוחב הסרט מרחב לצר ולהפך.

== שימושים ==

* אקולייזר פרמטרי יכול לעזור מאוד במקרה של רסוננס מוגזם אשר גורם ל"בומים" ו"צלצולים" לא נעימים לאוזן בצליל. בדרך כלל כלי נגינה היכולים לגרום להפרעות מהסוג הזה הם כלי מיתר (לדוגמה: גיטרה אקוסטית וקונטרבס). במקרים כאלה ניתן להוריד את עוצמת התדר בו נשמעת הגיטרה על ידי אקולייזר פרמטרי ובכך לפתור את בעיית ה"בומים" וה"צלצולים".
* בהופעות בהן המיקרופון נמצא קרוב לרמקול, נגרם משוב אקוסטי, ממשום שלתוך המיקרופון נכנס הרעש שיוצא מהרמקול. אקולייזר פרמטרי נועד כדי לחתוך (בעזרת Gate) את המשוב.
* אקולייזר פרמטרי יכול לחתוך ולבטל תדרים גבוהים ונמוכים (משרעת) ולהפוך אותם, או לפחות לקרב אותם משמעותית לאחידות בעוצמת התדר.

קטגוריה:עיבוד אותות

en:Equalization (audio)#Parametric equalizer
קודק

קודק (באנגלית: Codec) הוא התקן או תוכנת מחשב אשר מסוגל לקודד ולפענח זרם נתונים או אותות דיגיטליים. המילה Codec היא הלחם בסיסים של המילים compressor-decompressor או coder-decoder שמשמעותן דחיסה או קידוד ופענוח. קודק משמש בעיקר לצפייה או עריכת וידאו.

==איכות הדחיסה==
===דחיסה מאבדת נתונים===

רבים מהקודקים הנפוצים משתמשים בשיטה זו; כלומר, הם פוגעים באיכות על מנת להקטין את הקובץ. לעיתים קרובות כמעט ולא ניתן להבחין בהבדל האיכות בין התוצאה לבין הצליל או התצלום המקוריים. באופן זה ניתן לחסוך מקום באמצעי לאחסון הנתונים, וגם לשפר את הביצועים והמהירות בהעברת הנתונים (למשל בהזרמת מדיה - streaming).

===דחיסה ללא איבוד נתונים===

קודקים רבים משמשים לאחסון נתונים בדחיסה כאשר יש צורך במידע המקורי (למשל בעריכה).

==ראו גם==
* עיבוד אותות קול
* עיבוד אותות ספרתי

==קישורים חיצוניים==

*
קטגוריה:עיבוד אותות ספרתי
טמרין אדום-שיער

טמרין אדום-שיער (שם מדעי: Saguinus pileatus) הוא מין של פרימט מסוג טמרין. טמרין זה הוא אנדמי לברזיל.
== מאפיין ==
מין זה נחשב כמין נפרד של טמרין, אולם יש המשייכים אותו כתת-מין של טמרין משופם, בעיקר בעקבות קיומו של שפם ואזור תפוצתו, אולם בשונה מטמרין משופם, הוא בעל שיער אדום (לטמרין משופם צבעים שחור ולבן בלבד). צבע גופו, ידיו, רגליו וזנבו שחור. שערו ומצחו אדום-בורדו. יש לו שפם מעט קצר יותר מתת-המינים של טמרין משופם.

טמרין זה כמו שאר מיני הטמרין אוכל חרקים, פירות ותפליטי עצים.

תפוצתו במערב ברזיל במדינת אמזונאס. הוא גובל במערב בנהר ז'ורואה, בצפון בנהר האמזונאס בדרום בנהר פורוס. תפוצתו בין שני תת-המינים של הטמרין המשופם.

==קישורים חיצוניים==

==הערות שוליים==

קטגוריה:טקסונים שתוארו בידי איזידור ז'ופרואה סנט-אילר
קטגוריה:מרמוסטיים
קטגוריה:ברזיל: יונקים
קטגוריה:בעלי חיים שתוארו ב-1848
קטגוריה:יונקים ביער האמזונאס